**Tóth Sándor**



Tóth Sándor emléktáblája

**Élete:**

**A. Tóth Sándor** ([Rimaszombat](https://hu.wikipedia.org/wiki/Rimaszombat), [1904](https://hu.wikipedia.org/wiki/1904). [április 7.](https://hu.wikipedia.org/wiki/%C3%81prilis_7.) – [Zalaegerszeg](https://hu.wikipedia.org/wiki/Zalaegerszeg), [1980](https://hu.wikipedia.org/wiki/1980). [október 2.](https://hu.wikipedia.org/wiki/Okt%C3%B3ber_2.)) [pápai](https://hu.wikipedia.org/wiki/P%C3%A1pa_%28telep%C3%BCl%C3%A9s%29) középiskolai rajztanár, festőművész, bábművész. Művészi stílusa leginkább a [kubizmus](https://hu.wikipedia.org/wiki/Kubizmus) jegyeit mutatja.

[1922](https://hu.wikipedia.org/wiki/1922) és [1928](https://hu.wikipedia.org/wiki/1928) között a [Képzőművészeti Főiskola](https://hu.wikipedia.org/wiki/Magyar_K%C3%A9pz%C5%91m%C5%B1v%C3%A9szeti_Egyetem) hallgatója volt, majd három évet külföldön, [Londonban](https://hu.wikipedia.org/wiki/London), [Párizsban](https://hu.wikipedia.org/wiki/P%C3%A1rizs), [Berlinben](https://hu.wikipedia.org/wiki/Berlin) töltött, portrérajzolásból tartotta fenn magát. Párizsi tanulmányútján ismerkedett meg [Blattner Gézával](https://hu.wikipedia.org/wiki/Blattner_G%C3%A9za%22%20%5Co%20%22Blattner%20G%C3%A9za), hatására kezdett érdeklődni a bábművészet iránt, Blattner avantgárd színházának, az *Arc en Ciel*nek is tagja lett.

[1932](https://hu.wikipedia.org/wiki/1932)-ben hazatért és a [Pápai Református Gimnázium](https://hu.wikipedia.org/wiki/P%C3%A1pai_Reform%C3%A1tus_Koll%C3%A9gium_Gimn%C3%A1ziuma) művészettanára lett, ő alakíttatta ki két tanterem egybenyitásával a gimnázium tágas és világos rajztermét (a tanterem ma az ő nevét viseli). Ezenfelül [angol](https://hu.wikipedia.org/wiki/Angol_nyelv), [német](https://hu.wikipedia.org/wiki/N%C3%A9met_nyelv) és [francia nyelvet](https://hu.wikipedia.org/wiki/Francia_nyelv) is tanított. A református gimnázium [államosítása](https://hu.wikipedia.org/wiki/%C3%81llamos%C3%ADt%C3%A1s) után, [1952](https://hu.wikipedia.org/wiki/1952)-ben az utódintézményben, a [Petőfi Sándor Gimnáziumban](https://hu.wikipedia.org/w/index.php?title=Pet%C5%91fi_S%C3%A1ndor_Gimn%C3%A1zium&action=edit&redlink=1) folytatta munkáját, itt dolgozott [1967](https://hu.wikipedia.org/wiki/1967)-es nyugdíjba vonulásáig, illetve a [Türr István Gimnáziumban](https://hu.wikipedia.org/wiki/T%C3%BCrr_Istv%C3%A1n_Gimn%C3%A1zium_%C3%A9s_Koll%C3%A9gium%22%20%5Co%20%22T%C3%BCrr%20Istv%C3%A1n%20Gimn%C3%A1zium%20%C3%A9s%20Koll%C3%A9gium) is tanított.

Tevékenysége nagy hatással volt Pápa művészeti életére. A [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) után képzőművészeti szabadiskolát nyitott, majd [1949](https://hu.wikipedia.org/wiki/1949)-ben létrehozta és évtizedeken keresztül vezette a Képzőművész Kört, ami a Jókai Művelődési Központ keretei között ma is működik.

[1993](https://hu.wikipedia.org/wiki/1993) óta állandó kiállítása van a [pápai Esterházy-kastélyban](https://hu.wikipedia.org/wiki/Esterh%C3%A1zy-kast%C3%A9ly_%28P%C3%A1pa%29) a nevét viselő galériában, de művei láthatók [Magyar Nemzeti Galériában](https://hu.wikipedia.org/wiki/Magyar_Nemzeti_Gal%C3%A9ria) is.

**Forrás**

https://hu.wikipedia.org/wiki/A.\_Tóth\_Sándor